I 2011 satte Nordic Tenors opp en ny juleforestilling med Tore Nysæther som regissør, , denne gangen sammen med det svenske seksmannsensemblet the Neumann Strings ledet av Tobias Neumann fra Malmö. Forestillingen hadde première i Askim, og for første gang turnerte også tenortrioen i Sverige. Deres første studioalbum, med samme navn, ble gitt ut november samme år. I 2012 fortsatte de sitt samarbeid med Neumann Strings, og 22. september hadde de première på showet i Grieghallen i Bergen. Regissør var Mikael Neumann, koreograf Katarina Sörenson Palm.